-an-

La vortero -an- estas sufikso en la lingvo Esperanto, kiu signas ke objekto estas “membro de grupo, loĝanto de loko, adepto de doktrino, persono kiu apartenas al loko”Plena Manlibro de Esperanta Gramatiko. La vortero, kiu staras antaŭ AN, ĉiam montras, al kio la ano apartenas. 

Similaĵoj en aliaj lingvoj: -aner (germana, ekzemple Franziskus, Franziskaner - do franciskano), -an- (itale, ekzemple America, americano - do amerikano), -en (france, ekzemple Inde, indien - do hindiano/baratano)

Ekzemploj grandparte cititaj laŭ PMEG
 klubo → klubano = membro de klubo
 familio → familiano = membro de familio
 Eŭropo → Eŭropano = loĝanto de Eŭropo
 Usono → Usonano = loĝanto de Usono
 vilaĝo → vilaĝano = loĝanto de vilaĝo
 kamparo → kamparano = loĝanto de kamparo
 kongreso → kongresano = partoprenanto en kongreso
 Kristo → Kristano = ano de Kristo, de la religio de Kristo.
 Budho → Budhano = ano de Budho, de la ideoj de Budho.
 Islamo → Islamano = kredanto je Islamo
 respubliko → respublikano = subtenanto de la ideo ke ŝtato estu respubliko, ano de partio kiu nomas sin respublika
 ŝipo → ŝipano = homo, kiu servas sur ŝipo
 civito → civitano = plenrajta membro de ŝtato
 estraro → estrarano = membro de estraro
 alia domo → alidomano = loĝanto de alia domo
 sama lando → samlandano = loĝanto de la sama lando
 sama religio → samreligiano = kredanto de la sama religio

 Referencoj 

 Vidu ankaŭ 
 la artikolon pri la parenca sufikso -ist-

Kategorio:Sufiksoj en Esperanto

en:Esperanto vocabulary#List of lexical suffixes